Stanisław Dziwisz

Stanisław Jan Dziwisz (født 1939) er kardinal i den katolske kirke og erkebiskop av Kraków i Polen. Han var tidligere pave Johannes Paul IIs privatsekretær.

 Liv og virke 
 Bakgrunn 
Stanisław Dziwisz var sønn av jernbanearbeideren Stanisław Dziwisz og hans hustru Zofia Bielarczyk.Michał Pietrzak (oprac.), Kronika Parafii Raba Wyżna T. I, 1835–1993, Kraków – Raba Wyżna 2011, s. 245–248. Han var femte barn av syv (han hadde to brødre og seks søstre).

Under annen verdenskrig, skjulte familien en jøde i deres hjem. Da Stanisław jr var bare ni år gammel, døde faren etter å ha blitt truffet av et tog mens han krysset jernbanesporene. Han gikk på det klassiske lycéum i Nowy Targ og var uteksaminert derfra i 1957.

Dziwisz begynte så på presteseminaret i Kraków, der han tok studier i filosofi og teologi.

 Prest 
Dziwisz ble presteviet 23. juni 1963 av daværende biskop Karol Wojtyła, og ble i oktober 1966 hans sekretær da denne ble promovert til erkebiskop av Kraków. Han hadde da nettopp også tatt spesialutdannense i liturgi og tok lisensiatsgraden i emnet i 1967.

Da Karol Wojtyła ble pave (Johannes Paul II) i 1978 fulgte han med til Roma.

 Titulærbiskop 
Han ble utnevnt den 9. februar 1998 til titulærbiskop, og ble bispeviet 19. mars 1998 og gitt titulærbispedømmet San Leone. Pave Johannes Paul II foretok ordinasjonen; medkonsekrerende var kardinalstatssekretær Angelo Sodano, og Krakóws erkebiskop, kardinal Franciszek Antoni Macharski.

Den 29. september 2003 ble han promovert til erkebiskop. Han forble pavens personlige sekretær til hans død i 2005.

Ni dager etter pave Johannes Paul IIs død flyttet han ut av Vatikanet og bosatte seg nord i Roma.

Erkebiskop av Kraków
Den 3. juni 2005 ble han utnevnt til erkebiskop av Kraków av pave Benedikt XVI.

Kardinal
Den 22. februar 2006 ble det annonsert at han skulle bli kreert til kardinal av pave Benedikt XVI ved konsistoriet som så fant sted den 24. mars 2006, med Santa Maria del Popolo som tittelkirke.

I juni 2021 innledet Vatikanet en granskning av beskyldninger rettet mot hans av håndtering av meldinger om overgrep; den italienske kardinal Angelo Bagnasco ledet prosessen, som i april 2022 konkluderte at Dziwisz hadde handlet korrekt.

Episkopalgenealogl
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio, O.P. (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (16235-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Pave Leo XII (1760-1829) *1794
 Kardinal Chiarissimo Falconieri Mellini (1794-1859) *1826
 Kardinal Camillo di Pietro (1806-1884) *1839
 Kardinal Mieczyslaw Halka Ledóchowski (1822-1902) *1861
 Kardinal Jan Puzyna z Kosielsko (1842-1911) *1886
 Erkebiskop Józef Bilczewski (1860-1923) *1901
 Erkebiskop Bolesław Twardowski (1864-1944) *1919
 Erkebiskop Eugeniusz Baziak (1890-1962) *1933
 Pave Johannes Paul II (1920-2005) *1958
 Kardinal Stanisław Dziwisz (1939- ) *1998catholic-hierarchy.org dziwisz, lest 23. januar 2021

 Referanser 

 Eksterne lenker 
 Biografi på The Cardinals of the Holy Roman Church

Kategori:Polske kardinaler
Kategori:Polske katolske biskoper
Kategori:Polske katolske biskoper i den romerske kurie
Kategori:Linjen Rebiba
Kategori:Personer fra Nowy Targ fylke